## Letra-tipoen ezarpenak

Koadro honetan, OmegaT-k hurrengo leihoetan erabiltzen dituen letra-tipoak alda daitezke:

- OmegaT-ren leiho nagusia (editorea, parekatzeen bisorea, glosarioen bisorea)

- Bilaketa-leihoa

- Etiketen balidaziorako leihoa

Koadroa irekitzeko, erabili menu nagusiko Aukerak → Letra-tipoa.

Koadro honetan letra-tipoen ezarpenak doi daitezke, hurrengo moduan:

- Erabili goitibeherako koadroa eskuragarri dauden letra-tipoen artean bat aukeratzeko

- Erabili biratze-laukia hautatutako letra-tipoaren tamaina doitzeko

- Aurrebistarako kutxan testu bat erakusten da hautatutako letra-tipoarekin, bere itxura berehala ikus dezazun

Oharra! Letra-tipoa aldatu ondoren, OmegaT-k denbora pixka bat behar izan dezake bisualizazioa eguneratzeko, batez ere editorean segmentu asko dauzkan fitxategi handi bat irekita badago. Era berean, zenbait letra-tipo hobeto ikusten dira hizkuntza-bikote batzuetan eta okerrago beste batzuetan.

Legezko oharrak | Orri nagusia | Aurkibidea