## Forrásszöveg darabolása

- Szerkezeti szintű darabolás

- Mondatszintű darabolás

  - A szövegdarabolás szabályai

  - Szabályok beállítása

    - Elsőbbség

    - Szabályok létrehozása

    - Töréspont/Kivétel

    - Néhány egyszerű példa

- A reguláris kifejezést tartalmazó szerkezetek

A fordítási memóriák szövegegységeknek nevezett elemekre épülnek. Az OmegaT egy szöveget kétféleképpen képes tagolni: bekezdésekre és mondatokra darabolva. A darabolás mikéntjének beállításához válassza ki a főmenüből a Projekt → Beállítások... menüpontot és jelölje be a megfelelő négyzetet. A bekezdésekre darabolás meglehetősen elavult megoldás, a projektek túlnyomó többségében a mondatokra darabolást célszerű választani. A mondatokra darabolás kiválasztása után a szabályok beállításához a főmenüből válassza ki a Beállítások → Szövegdarabolás... pontot.

A program fejlesztése során számottevő energiát fordítottunk megbízható darabolási szabályok kidolgozására, ezért az esetek túlnyomó részében nem lesz szüksége saját szabályok kidolgozására. Másrészről ez a funkció hasznosnak bizonyulhat egyes konkrét esetekben, így lehetősége nyílik annak meghatározására, hogy mi fordítandó, és mi nem.

Figyelem! Ha a szűrők beállításait nyitott projekt mellett próbálja megváltoztatni, ennek adatvesztés lehet az eredménye. A darabolási beállítások nyitott projekt melletti módosítása esetén a változások érvényesítéséhez a projektet újból be kell töltenie.

## Szerkezeti szintű darabolás

Az OmegaT először szerkezeti szintű darabolást hajt végre a szövegen. Ez alatt csak a forrásállomány szerkezete alapján állítja elő a szövegegységeket.

A szöveges állományok feldarabolhatók például sortörésnél, üres sornál, illetve szerkezeti szinten el is maradhat a darabolás. A formázott állományok (OpenOffice.org, OpenDocument, XHTML- és HTML-dokumentumok) blokkszintű címkék szerint (bekezdésjelenként) tagolódnak. XHTML- vagy HTML-állományokban a lefordítható objektumattribútumok szintén külön szövegegységekbe kerülnek.

## Mondatszintű darabolás

Miután a forrásállományokat logikai egységekre tagolta, az OmegaT ezeket a blokkokat továbbtagolja mondatokra.

### A szövegdarabolás szabályai

A tagolás folyamat a következő: a kurzor végigmegy a szövegen karakterről karakterre. Minden egyes kurzorpozíciónál minden egyes szabály alkalmazása a megadott sorrendben történik annak megállapítása céljából, hogy a kurzortól balra lévő szövegre illeszkedik-e az Előtte minta, a jobbra lévőre pedig az Utána minta. Ha a szabály alkalmazható, a program befejezi a szabályok vizsgálatát (a kivételszabályt illetően), vagy létrehoz egy új szövegegységet (az elhatároló szabály alapján).

A mondatokra darabolás a Segmentation Rules eXchange (SRX) szabványon alapul - ugyanakkor a program nem támogatja az összes SRX-jellemző használatát. Emellett nincs mód az összes SRX-formájú szabály importálására/exportálására sem. Ha azonban tisztában van azzal, hogy hogyan működik az SRX, akkor alapvetően tudni fogja azt is, miként történik az egységekre tagolás az OmegaT esetén.

Két szabályfajta létezik:

- Az elhatároló szabályok a szöveget szövegegységekre bontják. Például a "Volt értelme? Nem voltam biztos benne." két szövegegységre tagolandó, vagyis a "`?`"-re léteznie kell egy elhatároló szabálynak.

- A kivételszabályok megadják, mely szövegelemek NEM választhatók el a többitől. A pont ellenére a "Mrs. Dalloway" nem tagolandó két szövegegységre, ezért ha a Mrs (Mr, Dr, prof stb.) után pont áll, egy kivételszabályt kell létrehozni.

Az előre meghatározott elhatároló szabályok a legtöbb európai nyelv és a japán esetén elegendőek. A rendszer rugalmassága alapján ajánlatos lehet további kivételszabályokat megfogalmazni az adott forrásnyelvre annak érdekében, hogy az előálló szövegegységek relevánsabbak és koherensebbek legyenek.

### Szabályok beállítása

### Elsőbbség

Minden adott nyelvhez tartozó szövegdarabolási szabálykészlet alkalmazása meghatározott sorrendben történik, így a megadott nyelvre érvényes szabályok megelőzik az alapbeállítás szerintieket. Például a kanadai francia (FR-CA) szabályai megelőzik a franciáét (FR.*), amely viszont megelőzi az alapbeállítás szerintieket (.*). Így kanadai francia szöveg fordítása közben a projekt az ehhez megadott szabályokat használja, majd utána a franciát, végül pedig az alapbeállítás szabályait, ebben a sorrendben.

### Szabályok létrehozása

Egy meglévő szabálykészlet szerkesztéséhez vagy bővítéséhez kattintson rá a felső táblázatban. Ennek hatására az ablak alsó részén megjelenik a szabálykészlet.

Egy új nyelvi mintához való üres szabálykészlet létrehozásához kattintson a párbeszédablak felső részén lévő Hozzáadás pontra. Egy üres sor jelenik meg a fenti táblázat alján (előfordulhat, hogy megtekintéséhez lefelé kell görgetnie a panelt). Módosítsa a szabálykészlet és a nyelvi minta megnevezését. A nyelvi minta szerkezete a reguláris kifejezések szintaxisát követi. Ha szabálykészlete egy nyelv-ország párost kezel, tanácsos azt az Áthelyezés feljebb gombbal legfölülre vinni.

### Töréspont/Kivétel

A Töréspont/Kivétel jelölőnégyzettel azt állíthatja be, hogy elhatároló (pipa) vagy kivételszabályt (nincs pipa) alkalmaz-e. Két reguláris kifejezés, az Előtte és az Utána határozza meg, hogy mi jelenjen meg egy adott helyzet előtt és után ahhoz, hogy darabolási szabálynak vagy kivételszabálynak minősüljön.

### Néhány egyszerű példa

Cél | Előtte | Utána | Megjegyzés
szövegegység kijelölése pont ('`.`') után és szóköz előtt | `\.` | `\s` | a "`\.`" a "`.`" karakter, a "`\s`" pedig a bármely nem nyomtatott karakter
ne legyen szövegegység kijelölve a Mr. után | `Mr\.` | `\s` | Ez kivételszabály, ezért a szabálynégyzetben nem lehet pipa
egység beillesztése a "。" (japán pont) után | `。` |  | Az Utána üres
ne legyen szövegegység kijelölve a M., Mr., Mrs. és Ms. után | `Mr??s??\.` | `\s` | kivételszabály - lásd a ? használatát reguláris kifejezésekben (szűk kvantor)

## Reguláris kifejezések

A keresésekben és a szövegdarabolásban használatos reguláris kifejezések megegyeznek a Java által támogatottakkal. Rövid összegzésüket lásd: Reguláris kifejezések. További információkat talál itt: http://java.sun.com/j2se/1.5/docs/api/java/util/regex/Pattern.html.

Egyszerű oktatóprogramot számos helyen találhat a neten (pl. http://www.regular-expressions.info/quickstart.html.)

Jogi tudnivalók | Kezdőoldal | Tartalomjegyzék