| Зьмест | папярэдняе: Сыстэмныя патрабаваньні | наступнае: Важныя заўвагі

# Усталёўка і налады

## Усталёўка

Усталёўка уключае тры стадыі. Па-першае, усталяваць J2RE (калі яшчэ не усталяваная). Па-другое, усталяваць OmegaT. Па-трэцяе, наладзіць (для Linux). J2RE і OmegaT можна усталёўваць у якім заўгодна парадку. Налада не асабліва важная, але палягчае запуск праграмы.

### Пра Java Runtime Environment (асяродак выкананьня Java)

Java Runtime Environment (J2RE) дазваляе запускаць у сыстэме праграмы, напісаныя на Java. Яе можна сьцягнуць як асобны прадукт і ў складзе інструмэнтарыя распрацоўніка Java.

Java таксама даступная ў выглядзе модуля, які падключаецца да браўзэраў. Гэтая форма Java не дазволіць запусьціць OmegaT.

JavaScript — зусім іншы прадукт, тэхнічна цалкам не зьвязаны с Java.

Калі вы жадаеце выкарыстаць OmegaT, абавязкова трэба ўсталяваць J2RE у вашай сыстэме. Безь яе OmegaT не запрацуе. Ня варта запускаць OmegaT без J2RE. Гэта проста марнаваньне часу!

Калі вы ня ведаеце, ці ўсталяваная J2RE у вашай сыстэме, проста паспрабуйце ўсталяваць і запусьціць OmegaT (указаньні па ўсталёўцы OmegaT ёсьць ніжэй). Калі нічога не адбываецца або зьяўляюцца паведамленьні пра памылкі, асяродак выкананьня Java, найверагодней, не ўсталяваны. У гэтым выпадку варта яго атрымаць і ўсталяваць.

(Заўвага: каб заблытаць кліентаў, Sun пастаянна зьмяняе назвы прадуктаў. Такім чынам, усе вэрсіі JRE вышэй ад 1 вядомыя як «Java 2», таму Java Runtime Environment зараз завецца J2RE. Java Runtime Environment можа таксама звацца Java Virtual Machine або JVM, а на Macintosh яна можа быць вядомая як MRJ. Інструмэнтарый распрацоўніка вядомы як Java Developer's Kit (JDK), Software Developer's Kit (SDK), а цяпер таксама як J2SE, J2EE і J2ME, у залежнасьці ад вэрсіі. Прынамсі, я так думаю. Але я сам заблытаўся.)

### Усталёўка Java Runtime Environment (асяродка выкананьня Java)

Адзіная плятформа, што не патрабуе Java Runtime Environment, — гэта MacOSX. MacOSX пастачаецца з папярэдне ўсталяванай і сканфігураванай JRE.

Карыстальнікам Windows: пазнаць, якая вэрсія Java Runtime Environment усталяваная, можна, клікнуўшы па кнопцы Пуск / націснуўшы клявішу Windows і выбраўшы Налады > Панэль кіраваньня. Калі J2RE ужо ўсталяваная, зьявіцца панэль кіраваньня з подпісам кшталту «Java(TM)2 Runtime Environment, Standard Edition 1.3.0_01».

Карыстальнікам Linux: проста ўвядзеце Java -version у камандным радку. Будзе вернутая ўсталяваная вэрсія (натуральна, калі яна ўсталяваная на сыстэмным узроўні).

J2RE можна сьцягнуць па спасылцы ніжэй. Яна дармавая (зважайце на ўмовы ліцэнзіі), але правілы найменьня могуць некалькі ўскладніць пошук патрэбнай вэрсіі. Спатрэбіцца вэрсія для вашай плятформы (Linux, Windows, і г.д.). Памер J2RE — каля 14 Mб.

OmegaT 1.4.4 павінна працаваць зь якой заўгодна вэрсіяй J2RE ад 1.2 і пазьнейшай. Аднак мы раім атрымаць апошнюю вэрсію J2RE, паколькі папярэднія вэрсіі Java могуць не падтрымліваць пэўныя функцыі.

У якасьці альтэрнатывы J2RE можна ўсталяваць інструмэнтарый распрацоўніка. Інструмэнтарый распрацоўніка ўтрымоўвае ўласную копію J2RE, а таксама дазваляе зьмяняць OmegaT.

Карыстальнікі Windows і Linux могуць загрузіць Java Runtime Environment з сайтаў:

Sun (усе плятформы)

Blackdown (Linux)

Папярэднія вэрсіі працуюць у MRJ для Macintosh OS 9. Вэрсія 1.4.4 можа працаваць, але яна не тэставалася на гэтай плятформе. Сьцягнуць MRJ можна з сайта Apple.

Усталюйце J2RE паводле прыкладаных указаньняў.

### Усталёўка OmegaT

#### Усе плятформы

Проста распакуйце зьмесьціва архіва ў выбраную дырэкторыю. Архіў можа быць у фармаце *.zip або *.tar.gzip. Карыстальнікі Linux і Mac (Stuffit) ня мусяць мець праблем у любым выпадку; карыстальнікі ж Windows могуць ня мець утыліты для апошняга.

#### Толькі Windows

Карыстальнікі Windows могуць загрузіць усталёўнік для Windows у выглядзе выконваемага файла OmegaT_1.4.4_setup.exe, які проста трэба запусьціць. У такім разе усталёўнік створыць цэтлік для запуску OmegaT у мэню Пуск > Праграмы.

### Налада (толькі Linux)

Калі вы карыстаецеся Linux, але ня вельмі добра яго ведаеце, вось парада, як спрасьціць запуск OmegaT:

Стварэце shell-скрыпт, напісаўшы тэкставы файл наступнага зьместу:

#!/bin/bash
cd <OmegaT>
<java>/java -jar OmegaT.jar

дзе <OmegaT> — дырэкторыя, якая зьмяшчае файл OmegaT.jar, а <java> — дырэкторыя, якая зьмяшчае выконваемы файл J2RE (які завецца java). Калі вызначаная зьменная шляху Java, гэтую дырэкторыю ня трэба падаваць, досыць java -jar OmegaT.jar. Падаваць дырэкторыю трэба, калі ня вызначаная зьменная шляху Java, а таксама калі ў сыстэме ўсталяваныя некалькі вэрсіяўJava, і трэба забясьпечыць, каб OmegaT запускалася з патрэбнай вэрсіяй.

Захавайце тэкставы файл як OmegaT і зрабеце яго выконваемым (напр., у Konqueror кантэкстнае мэню > Properties > Permissions > Exec). Цяпер для запуску OmegaT можна проста ўвесьці OmegaT у камандным радку. Пры жаданьні можна выкласьці абразок на працоўны стол, замацаваўшы за ім выкананьне файла скрыпту.

## Запуск праграмы

### Macintosh OS X

Клікніце па файле OmegaT.jar у праграме кіраваньня файламі.

### Windows

Калі OmegaT усталяваня с дапамогай усталёўніка для Windows (гл. вышэй), яе можна запусьціць, клікнуўшы па цэтліку «OmegaT 1.4.4» у мэню Пуск > Праграмы > OmegaT. Можна таксама клікнуць па файле OmegaT.exe, OmegaT.bat або OmegaT.jar у файлавым мэнэджары.

### Linux

Увядзеце java -jar OmegaT.jar у камандным радку. Сачэце за рэгістрам літараў у OmegaT.

Калі Java не наладжаная на вызначэньне месцазнаходжаньня файлаў OmegaT, спачатку варта перайсьці ў дырэкторыю, якая зьмяшчае файл OmegaT.jar.

Калі ня вызначаная зьменная шляху Java, варта падаць поўны шлях. Калі ня зроблена нічога з пералічанага вышэй, запускаць трэба прыкладна наступным чынам:

cd /home/user/OmegaT
/home/user/j2re1.4.2/bin/java -jar OmegaT

| Зьмест | папярэдняе: Сыстэмныя патрабаваньні | наступнае: Важныя заўвагі