# Rječnici

- Upotreba
- Format datoteke
- Način pravljenja rječnika
  - Korištenje tekst editora
  - Korištenje tabelarnog programa
  - Korištenje Trados Multiterm
- Najčešći problemi oko rječnika

Rječnici-glosari predstavljaju datoteke koji se za upotrebu u OmegaT stvaraju i ažuriraju manuelno.

Ukoliko projekt u OmegaT sadrži jedan ili više glosara, svi termini iz istih će se pronalaziti u aktivnom segmentu i automatski će se prikazati u Prikazivaču rječnika.

# Upotreba

Da bi se koristio postojeći glosar, jednostavno ga, po pravljenju projekta, smjesti u direktorijum `/glossary` . Kad se otvori projekt, OmegaT automatski detektuje datoteke glosara.

u Oknu rječnika prikazani su termini u aktivnom segmentu koje je OmegaT pronašao u rječni/ku/cima. Funkcija rječnika jedino pronalazi istovjetne podudarnosti s pojmom iz rječnika (tj. oblike bez fleksije, itd.).

Tokom prevođenja novi pojmovi se u rječnik/e dodaju ručno, (na primjer kroz neki text editor), ali ih program neće prepoznati odmah, već pri ponovnom učitavanju projekta.

# Format datoteke

Rječničke datoteke su naprosto plain text datoteke koje sadrže trostupčane liste omeđene TAB znakom, gdje se u prvoj koloni nalaze izvorni, a u drugoj, target pojmovi. Treći stubac može se koristiti za dodatne napomene.

Rječničke datoteke mogu biti u default kodnom rasporedu sistema (u tom slučaju, datoteke moraju imati sufikse `.tab` ) ili u UTF-8 (u tom slučaju, one bi morali imati sufikse `.utf8`).

# Način pravljenja rječnika

## Korištenje tekst editora

U svom uobičajenom tekst editoru napravi datoteku, daj joj potrebno ime sa ekstenzijom `.tab` na pr. `moj_glosar.tab` .

Unesi riječ u izvornom jeziku, potom pritisni dirku `tab`, te zatim, prevod iste riječi u ciljnom jeziku. Možeš dodati dodatni komentar pošto prvo dodaš još jedan `tab`. Za novi unos pritisni `Enter`.

Kad su svi podaci unijeti, spasi dokument. Ako dva predmetna jezika međusobno ne koriste jedan isti slovni poredak, tada se datoteka glosara mora spasiti sa kodiranjem UTF-8. U tom slučaju, (pre)imenuj je u `moj_glosar.utf8`.

## Korištenje tabelarnog programa

Za one koji koriste Excel ili Calc, ovaj će metod biti sasvim zgodan, jer će moći sortirati riječi u glosaru, pod uslovom da ne koriste UTF-8.

Otvori praznu tabelarnu datoteku. Unosi svoje podatke, red po red. Izvorne izraze u prvu kolonu, a ciljne izraze u drugu; komentare po izboru možeš unositi u treću kolonu.

Po obavljenom unosu, spasi dokument: korištenje File/Save as.

Za vrstu datoteke, izaberi Text (tab delimited, ili CSV), postavi field delimiter na tabulation, a word separator na prazno (obriši sve u tom polju). Za ekstenziju datoteke koristi `.tab`.

Softver će te pitati nekoliko pitanja oko gubitka formatiranja ili spašenog pregleda, ali ti samo pritisni OK.

Preko file manager-a provjeri da li je datoteka dobro imenovana `moj_glosar.tab`, a ne `moj_glosar.tab.csv`. Popravi ako treba.

Pre spašavanja, možeš izabrati kodiranje "UTF-8", ako ti je ono potrebno. U tom slučaju, preimenuj datoteku u `moj_glosar.utf8`.

## Korištenje Trados Multiterm

Glosari napravljeni kroz Trados Multiterm export funkciju teksta, na primjer, mogu se u OmegaT glosarima koristiti bez dalje modifikacije, pod uslovom da im se dâ ekstenzija `.tab`, a da su polja termina source i target, prva dva polja.

# Najčešći problemi oko rječnika

Problem: Ne prikazuje se nikakav glosar.
  Mogući uzroci:
  - u "glossary" direktorijumu nema datoteke sa glosarom
  - datoteka s glosarom je prazna
  - datoteka glosara nema dobru ekstenziju (.tab ili .utf8)
  - datoteka glosara nema dobar kodni raspored
  - u aktivnom segmentu ne postoji termin koji se podudara s bilo kojim terminom u glosaru
  - jedan ili više gornjih problema su sređeni, ali se projekt nije mogao pozvati.
Problem: U oknu rječnika, neka slova nisu ispravno prikazana (ali su, s druge strane, u Oknu editora prikazana kako treba).
  Mogući uzroci:
  - ekstenzija ne odgovara kodnom rasporedu datoteke.

Napomene pravne prirode