# Inštalácia a spustenie OmegaT

- Používatelia Linuxu (Intel)
  - Balík na stiahnutie
  - Inštalácia
  - Nastavenie menu OS
    - v KDE
    - v GNOME
  - Spustenie OmegaT
- Používatelia Windows
  - Balík na stiahnutie
  - Inštalácia
  - Nastavenie menu Windows
  - Spustenie OmegaT
- Používatelia MacOSX
  - Balík na stiahnutie
  - Inštalácia
  - Nastavenie doku
  - Spustenie OmegaT
- Ostatné systémy (Solaris SPARC/x86/x64, Linux x64/PowerPC, Windows x64)
  - Balík na stiahnutie
  - Inštalácia
  - Nastavenie menu OS
  - Spustenie OmegaT
- Spustenie v príkazovom riadku
  - Otvorenie okna príkazového riadku
  - Zmena spúšťacieho skriptu
  - Argumenty spúšťacieho príkazu
- Zostavenie OmegaT zo zdroja
  - Balík na stiahnutie
  - Proces zostavenia

# Používatelia Linuxu (Intel)

## Ktorý balík stiahnuť ?

Máte implementáciu Javy kompatibilnú s Java 1.4 JRE od firmy SUN?

→ Áno
  stiahnite `OmegaT_1.7.3_Without_JRE.zip`
  *Tento balík môže byť použitý na akejkoľvek platforme kde je nainštalované prostredie JRE kompatibilné s Java 1.4 JRE.
→ Nie / Neviem
  stiahnite `OmegaT_1.7.3_Linux.tar.gz`
  *Tento balík v sebe obsahuje prostredie Java Runtime Environment od firmy SUN. Toto JRE nebude v konflikte s inými implementáciami Javy ktoré už môžete mať nainštalované na vašom systéme.

## Inštalácia OmegaT

Pre inštaláciu OmegaT, jednoducho rozbaľte/roztarujte stiahnutý súbor. To vytvorí adresár omegat/ v pracovnom adresári v ktorom nájdete všetky súbory potrebné pre spustenie OmegaT.

Pre roztarovanie súboru `.tar.gz`:

`$ tar xf stiahnuty_subor.tar.gz`

## Pridanie OmegaT do vaších menu (KDE) alebo panelov (Gnome)

### Používatelia KDE

Nasledujúcim postupom môžete pridať OmegaT do svojich menu:

- `Ovládacie centrum - Plocha - Panely - Menu - Upraviť K menu - Súbor - Nová položka/Nové podmenu`
- Potom, po vybratí vhodného menu, pridajte podmenu/položku pomocou `Súbor - Nové podmenu a Súbor - Nová položka`. Zadajte OmegaT ako názov novej položky.
- V položke "Príkaz" použijte navigačné tlačidlo pre nájdenie vášho spúšťacieho skriptu OmegaT (súbor pomenovaný OmegaT v rozbalenom adresári) a vyberte ho.
- Kliknite na tlačidlo ikony (napravo od položiek Názov/Popis/Komentár) - Ďalšie ikony - Prehliadať, a presuňte sa do podpriečinka /images v priečinku aplikácie OmegaT. Vyberte ikonu OmegaT.png.
- Nakoniec uložte zmeny cez `Súbor - Uložiť`.

### Používatelia Gnome

OmegaT môžete pridať do svojho panelu (horná lišta vo vrchnej časti obrazovky) nasledujúcim spôsobom:

- Kliknite pravým tlačidlom na panel - `Pridať nový spúšťač`.
- Do položky "Názov" zadajte "OmegaT"; v položke "Príkaz" použijte navigačné tlačidlo pre nájdenie vášho spúšťacieho skriptu OmegaT (súbor pomenovaný OmegaT v rozbalenom adresári). Vyberte ho a potvrďte pomocou OK.

## Spustenie OmegaT

Keď je už program OmegaT nainštalovaný, môžete ho spustiť priamo z príkazového riadka, môžete vytvoriť skript obsahujúci parametre pre spustenie pre príkazový riadok alebo môžete kliknúť na `OmegaT.jar` pre jeho priame spustenie. Spôsoby sa líšia v závislosti od distribúcie. Uistite sa, že vaše nastavenia `PATH` sú správne a že súbory `.jar` sú správne asociované so spúšťačom Java.

# Používatelia Windows

## Ktorý balík stiahnuť ?

Máte implementáciu Javy kompatibilnú s Java 1.4 JRE od firmy SUN?

→ Áno
  stiahnite `OmegaT_1.7.3_Without_JRE.zip`
  *Tento balík môže byť použitý na akejkoľvek platforme na ktorej je nainštalované prostredie JRE kompatibilné s Java 1.4 JRE.
→ Nie / Neviem
  stiahnite `OmegaT_1.7.3_Windows.zip`
  *Tento balík v sebe obsahuje prostredie Java Runtime Environment od firmy SUN. Toto JRE nebude v konflikte s inými implementáciami Javy ktoré už môžete mať nainštalované na vašom systéme.

## Inštalácia OmegaT

Pre inštaláciu OmegaT, vytvorte vhodný priečinok, do ktorého prekopírujete stiahnutý súbor (napr. `C:\Program Files\OmegaT`). Dvojkliknite naňho pre jeho rozbalenie. V tom priečinku nájdete rozbalené všetky súbory potrebné pre spustenie OmegaT. Potom môžete zmazať zostávajúci stiahnutý súbor.

## Pridanie OmegaT do menu štart alebo na plochu

Môžete pretiahnuť súbory `OmegaT-JRE.exe`, `OmegaT.exe` alebo `OmegaT.bat` na pracovnú plochu alebo do menu Štart a urobiť tam na ne odkaz.

## Spustenie OmegaT

Keď je už program OmegaT nainštalovaný, môžete kliknúť na `OmegaT.jar` pre jeho priame spustenie, môžete kliknúť na súbor `OmegaT.bat` pre zahrnutie parametrov pre spustenie pre príkazový riadok alebo ho môžete spustiť priamo z príkazového riadka.

# Používatelia MacOSX

## Ktorý balík stiahnuť ?

Stiahnite `OmegaT_1.7.3_MacOSX.zip`.

## Inštalácia OmegaT

Dvojkliknite na `OmegaT_1.7.3_MacOSX.zip` pre jeho rozbalenie. Obraz disku OSX (`OmegaT.dmg`) sa pripojí a zobrazí 2 súbory: `documentation.html` a `OmegaT.app`. Prekopírujte tieto dva súbory do vhodného priečinka (napr. Aplikácie, v ktorom môžete vytvoriť priečinok OmegaT). Keď to urobíte, môžete zmazať súbor `OmegaT_1.7.3_MacOSX.zip`.

## Pridanie OmegaT do doku

Môžete pridať OmegaT do doku pretiahnutím súboru `OmegaT.app` a jeho spustením na dok.

## Spustenie OmegaT

Dvojkliknite na `OmegaT.app` alebo kliknite na jeho umiestnenie v doku

Ak chcete zmeniť spúšťacie parametre Javy z príkazového riadku, odporúča sa použiť balík dostupný pre "Ostatné systémy", pozri nižšie. Je tiež možné priamo meniť súbor `Info.plist` umiestnený v balíku `OmegaT.app`.

# Ostatné systémy

## Ktorý balík stiahnuť ?

OmegaT je k dispozícii spolu s Java JRE od firmy SUN pre platformy Linux (Intel x86) a Windows. Používatelia ostatných platforiem (Linux PowerPC, Linux x64, Solaris SPARC/x86/x64, Windows x64 atď) musia mať na svojom systéme spustené kompatibilné Java JRE aby mohli používať OmegaT.

Máte implementáciu Javy kompatibilnú s Java 1.4 JRE od firmy SUN?

→ Áno
  stiahnite `OmegaT_1.7.3_Without_JRE.zip`
  *Tento balík môže byť použitý na akejkoľvek platforme kde je nainštalované prostredie JRE kompatibilné s Java 1.4 JRE.
→ Neviem
  otvorte terminál a zadajte "java -version". Ak dostanete správu "príkaz nebol nájdený" alebo podobnú, je pravdepodobné, že Java nie je na vašom systéme nainštalovaná.
→ Nie
  získajte Java JRE pre váš systém (pozroi nižšie) a stiahnite si `OmegaT_1.7.3_Without_JRE.zip`.

  SUN poskytuje JRE pre Solaris SPARC/x86 (Java 1.4) a pre Linux x64, Solaris x64, Windows x64 (Java 1.5):
  http://java.sun.com/products/archive/
  IBM poskytuje JRE pre Linux PowerPC:
  http://www.ibm.com/developerworks/java/jdk/linux/download.html

Riaďte sa podľa inštalačných pokynov balíka ktorý potrebujete.

## Inštalácia OmegaT

Pre inštaláciu OmegaT, jednoducho rozbaľte súbor `OmegaT_1.7.3_Without_JRE.zip`. Toto vytvorí adresár `./OmegaT_1.7.3_Without_JRE/` v pracovnom adresári v ktorom nájdete všetky súbory potrebné pre spustenie OmegaT.

## Inštalácia vhodných skratiek

Riaďte sa pokynmi vášho systému pre inštaláciu skratiek OmegaT na vhodných miestach.

## Spustenie OmegaT

Keď je už program OmegaT nainštalovaný, môžete ho spustiť priamo z príkazového riadka, môžete vytvoriť skript obsahujúci parametre pre spustenie pre príkazový riadok alebo môžete kliknúť na `OmegaT.jar` pre jeho priame spustenie. Spôsoby sa líšia v závislosti od distribúcie. Uistite sa, že vaše nastavenia `PATH` sú správne a že súbory `.jar` sú správne asociované so spúšťačom Java.

# Spustenie v príkazovom riadku

Normálne nie je potrebné spúšťať OmegaT z príkazového riadka. Avšak, spôsob spustenia OmegaT cez príkazový riadok umožňuje ovládať aspekty správania sa programu pomocou zmien. Existujú dva spôsoby spustenia OmegaT pomocou príkazového riadka.

Používateľom balíka Mac OSX ktorí chcú ovládať OmegaT z príkazového riadka sa odporúča použiť balík dostupný pre "Ostatné systémy". Pozri vyššie.

## Spôsob 1: otvorenie okna príkazového riadka

Okno príkazového riadka sa tiež nazýva "okno terminálu". Na Windows sa volá "okno MS-DOS" a je dostupné z Menu Štart, pod Programy, cez položku "MS-DOS". Mac OSX ekvivalent je aplikácia Terminál umiestnená v Aplikácie → Nástroje.

Pre spustenie OmegaT, musíte normálne zadať dva príkazy. Prvý z nich je:

`cd {priecinok}`

kde `{priecinok}` je názov priečinka, s úplnou cestou, v ktorom sa nachádza váš program OmegaT - presnejšie, súbor `OmegaT.jar`. Prakticky bude preto tento príkaz niečo ako toto:

Na Windows
  `cd C:\Program Files\OmegaT`
Na Mac OSX
  `cd /Applications/OmegaT`
Na Linuxe
  `cd /usr/local/omegat`

Tento príkaz zmení priečinok na priečinok obsahujúci súbor OmegaT. Druhý príkaz je príkaz ktorý v skutočnosti spustí OmegaT. V najzákladnejšom tvare tento príkaz vyzerá takto:

`java -jar OmegaT.jar`

Venujte pozornosť rozlišovaniu veľkých písmen - je to dôležité.

Tento spôsob má značnú výhodu v tom že je vhodný pre hľadanie chýb: ak sa počas používania programu vyskytne chyba, v okne terminálu sa zobrazí chybové hlásenie ktoré môže obsahovať užitočné informácie o príčine.

## Spôsob 2: zmena súboru/spúšťacieho skriptu `.bat`

Spôsob 1 je trocha nepraktický spôsob pre časté spúšťanie programu. Kvôli tomu, dva príkazy popísané vyššie sa nachádzajú v súbore ("skripte", tiež nazývanom "súbor `.bat`" na systémoch Windows).

Keď je tento súbor spustený, príkazy ktoré sa v ňom nachádzajú sa automaticky vykonajú. V dôsledku toho stačí pre zmeny v spúšťacom príkaze zmeniť súbor. Keď je program OmegaT spustený zo súboru, vtedy sa vykonajú nové príkazy.

## Argumenty spúšťacieho príkazu

Hlavný príkaz už bol spomenutý vyššie. Zmeny v tomto príkaze zahrňujú pridávanie "argumentov" k nemu. Argumenty sa pridávajú za úvodné "`java`", a pred časť "`-jar OmegaT.jar`".

Nasleduje zoznam možných argumentov. Viac informácií o argumentoch môžete získať zadaním `man java` v okne terminálu. `man` je príkaz okna terminálu ktorý zobrazí manuál vybraného príkazu. Váš systém môže alebo nemusí mať manuál pre príkaz `java` vo vašom jazyku.

`-Duser.language=XX`

  Normálne, tj. keď je program OmegaT spustený bez akýchkoľvek paramatrov, program najprv detekuje jazyk operačného systému používateľa. Ak je používateľské prostredie pre tento jazyk k dispozícii, OmegaT ho použije. Takže, ak je operačný systém používateľa ruský a program OmegaT bol lokalizovaný do ruštiny, OmegaT sa zobrazí s ruským používateľským rozhraním, ruskými menu, atď. Ak jazyk operačného systému používateľa nie je k dispozícii, OmegaT sa predvolene spustí v angličtine. Toto je štandardné správanie.

  Argument "`-Duser.language=XX`" spôsobí, že OmegaT použije zadaný jazyk namiesto jazyka operačného systému používateľa. "XX" v príkaze predstavuje dvojčíslicový kód požadovaného jazyka. Pre spustenie OmegaT s francúzskym rozhraním (napríklad na ruskom operačnom systéme), by preto príkazy bol:

  `java -Duser.language=fr -jar OmegaT.jar`

`-Duser.country=XX`

  Okrem jazyka, môžete zadať aj krajinu, napríklad CN alebo TW v prípade čínskeho jazyka. Pre získanie správneho Rýchleho úvodného sprievodcu, potrebujete zadať aj jazyk aj krajinu. Toto je potrebné aj keď je k dispozícii iba jedna kombinácia, ako pt_BR v prípade Portugalčiny / Brazília. .

`-Dswing.aatext=true`

  Tento argument ovplyvňuje vyhladzovanie (anti-aliasing) písiem, a tým zlepšuje ich vzhľad.

`-XmxZZM`

  Tento príkaz pridelí programu OmegaT viac pamäte. Predvolene sa prideľuje 256 MB takže nie je žiadna výhoda ak priradíte menej než toto číslo. "ZZ" predstavuje množstvo priradenej pamäte, v megabajtoch. Príkaz pre spustenie OmegaT s priradením 1024 MB (1 gigabajtov) pamäte je preto:

  `java -Xmx1024M -jar OmegaT.jar`

Argumenty možno kombinovať. Pre spustenie OmegaT so všetkými príkladmi popísanými vyššie, by bol príkaz:

`java -Dswing.aatext=true -Duser.language=pt -Duser.country=BR -Xmx1024M -jar OmegaT.jar`

# Zostavenie OmegaT zo zdroja

## Ktorý balík stiahnuť ?

Stiahnite OmegaT_1.7.3_Source.zip
  Tento balík obsahuje zdrojové súbory zodpovedajúce vydanej verzii a môže byť použitý na akomkoľvek systéme na ktorom je nainštalované prostredie Java 1.4 JDK alebo kompatibilný systém Java. Pre zostavenie OmegaT budete tiež potrebovať nástroj ant.
Najaktuálnejší kód môžete získať z CVS servera:
  `cvs -z3 -d:pserver:anonymous@omegat.cvs.sourceforge.net:/cvsroot/omegat co -P omegat`

## Zostavenie OmegaT

  Rozbaľte súbor OmegaT_1.7.3_Source.zip a vojdite do adresára OmegaT_1.7.3_Source alebo vojdite do adresára ./omegat/ kódu získaného pomocou CVS. Uistite sa, že v tom adresári sa nachádza súbor build.xml. Potom, v príkazovom riadku, zadajte:

`$ ant jar release`

  toto vytvorí úplnú distribúciu OmegaT v adresári ./dist/, v ktorom nájdete všetky súbory potrebné pre spustenie OmegaT.

Právne poznámky