## Prevodni spomini

- OmegaT in datoteke TMX
  - Mesto in namen datotek TMX
  - Kako zavarovati TMX
  - Datoteke TMX in jezik
- Kako si OmegaT zapomni vaše prevode
- Kako uporabljati spomine prevodov iz predhodnih projektov
- Kako uporabljati spomine, ki so ustvarjeni z drugimi orodji za prevajanje
  - Kako uvažati datoteke
  - Kako obravnavati uvožene datoteke
- Kako uporabljati spomine prevodov OmegaT v drugih orodjih za prevajanje
- Psevdo preveden spomin
- Kako posodobiti prevodne spomine

## OmegaT in datoteke TMX

### Datoteke TMX - mesto in namen

OmegaT uporablja datoteke TMX na treh različnih mestih.

- Imenik /omegat/ vsebuje datoteko project_save.tmx in s časom vrsto njenih varnostnih kopij.

  Datoteka project_save.tmx vsebuje vse segmente, ki si jih je od začetka projekta program zapomnil.

- Glavni imenik projekta vsebuje 3 datoteke TMX:

  1. ime_projekta-omegat.tmx
  2. ime_projekta-level1.tmx
  3. ime_projekta-level2.tmx
  (ime_projekta je ime, ki ste ga dali svojemu projektu.

  Te datoteke vsebujejo segmente v izvornem in ciljnem jeziku, ki ustrezajo vsebini podimenika /source/ ob času njihovega nastanka (običajno takrat, ko se ustvarja prevedene datoteke).

  - Datoteka level1 vsebuje samo informacijo o besedilu.
  - Datoteka level2 enkapsulira za OmegaT tipične oznake kot oznake TMX, tako da je mogoče datoteko z njeno oblikovalno vsebino uporabljati v prevajalnem orodju, ki pozna dvonivojske spomine TMX, in pa v OmegaT samem.
  - Datoteka omegat vsebuje za OmegaT tipične oznake, tako da je mogoče datoteko z njeno oblikovalno vsebino uporabljati v kakem drugem projektu v OmegaT.
- Imenik /tm/ lahko vsebuje poljubno število datotek TMX. Te datoteke morajo biti skladenjsko pravilne datoteke TMX, ki lahko vsebujejo samo besedilno informacijo (TMX ravni 1), besedilno in oblikovalno informacijo OmegaT (omegat TMX) ali pa besedilno in oblikovalno informacijo TMX (TMX ravni 2). Razlike med njimi so tehnične narave (glejte spodaj za podrobnosti), zato so, v kolikor želite uporabljati prevodni spomin iz preteklega projekta, v veliki meri izmenljive, t.j. vse bodo za delo enako dobre.

Po želji lahko zahtevate od OmegaT, da ustvari dodatno datoteko TMX (v stilu OmegaT), ki bo vsebovala vse prevodljive segmente vašega projekta. Gl. Psevdo preveden spomin.

### Kako zavarovati TMX

Medtem ko prevajate svoje datoteke, shranjuje OmegaT vaše dodatke prevodnemu spominu v projektni podimenik /omegat.

OmegaT shrani vedno, ko projekt odprete ali zaprete, prevodni spomin v isti podimenik v datoteke oblike project_save.tmx.LETOMMDDHHNN.bak. LETO je 4-mestno leto, MM je mesec, DD dan v mescu, HH in NN so ure in minute, ko se je datoteko s prevodnim spominom shranilo.

Če sumite, da je prišlo do izgube podatkov, postopajte kot sledi::

1. zaprite projekt
2. preimenujte trenutno datoteko project_save.tmx tako, da si boste ime lahko zapomnili, (kot recimo project_save.tmx.začasno)
3. poiščite kopijo prevodnega spomina, ki je še najbolj verjetno v redu
4. preimenujte jo v project_save.tmx
5. ponovno odprite projekt

### Datoteke TMX in jezik

TMX vsebujejo prevodne enote, ki jih sestavljajo enakovredni segmenti v različnih jezikih. Prevodno enoto sestavljata najmanj dve varianti prevodne enote (translation unit variation - tuv). Ena od njiju je izvorni, druga ciljni segment.

Nastavitve projekta določajo, katera od obeh variant velja za izvirni in katera za ciljni jezik. OmegaT bo tako vzela tuv , ki po definiciji projekta odgovarja kodi za izvorni jezik in ga uporabila za izvorni segment, tuv s kodo ciljnega jezika pa bo uporabila kot ciljni segment. OmegaT ju prepozna na osnovi naslednjih dveh standardnih konvencij::

- v obliki dveh črk (npr.: SL za slovenščino, ali
- v obliki dveh črk za jezikovno kodo, ki jima sledita dve črki za državo (npr. EN-US)

Glejte jeziki za seznam kod za jezike in države.

Če se jezikovni kodi v projektu in v TMX popolnoma ujemata, se segmenti naložijo v spomin. To se zgodi tudi, če se jezika ujemata, državi pa ne. Če se ne ujemata niti jezikovni kodi niti državni kodi, segmenti ne bodo naloženi v spomin.

## Kako si OmegaT zapomni vaše prevode

Datoteka project_save.tmx vsebuje vse segmente, ki si jih je od začetka projekta program zapomnil. Če v projektu karkoli spremenite, na primer pravila za segmentiranje, se bodo v project_save.tmx shranjevali novi prevedeni pari, shranjene pa bodo tudi vse prejšnje informacije.

To lahko sem in tja pripelje do opombe Nizi sirote v prikazovalniku zadetkov. Taki zadetki ne pripadajo več obstoječim segmentom, temveč tistim pred spremembo. Če gre pri spremembi za napako, ponastavite prejšnje stanje, da se vnovič prikažejo stari zapisi.

## Kako uporabljati spomine prevodov iz predhodnih projektov

Kadar v projektu OmegaT ustvarjate ciljne dokumente, se prevodni spomin projekta shrani v korenskem imeniku projekta v obliki treh datotek (za njih opis glejte zgoraj). Te tri datoteke TMX (-omegat.tmx", "-level1.tmx" in "-level2.tmx") lahko razumete kot "izvozni prevodni spomin", t.j. kot dvojezičen povzetek vašega projekta, ki ga lahko izvozite za uporabo drugje.

V kolikor bi želeli prevodni spomin iz projekta, ki ste ga nekoč opravili, ponovno uporabiti (za projekt, ki je podoben prvotnemu ali ki uporablja podobno izrazoslovje), lahko uporabite te prevodne spomine kot "vhodne prevodne spomine", t.j. za uvoz v vaš novi projekt. prekopirajte v ta namen zaželene datoteke v mapo \tm novega projekta.

Če ne zahtevate drugače, se bo podimenik \tm nahajal pod korenskim imenikom projekta (npr. ...\MyProject\tm)), lahko pa seveda v dvogovoru za lastnosti projekta izberete kak drug imenik. To je koristno v primeru, da pogosto uporabljate pretekle prevodne spomine, na primer, ker gre za isto temo ali isto stranko. V tem primeru se splača postopati takole:

- Na primernem mestu na disku si ustvarite imenik ("vložišče") za prevodne spomine za določeno stranko ali temo.
- Kadarkoli končate kak projekt, prekopirate eno od treh "izvoznih" prevodnih spominov iz korenskega imenika projekta v vložišče.
- Kadar začnete z novim projektom, vendar z isto staro temo ali za isto stranko, izberite v dvogovoru Projekt > Lastnosti > Uredi projekt ustrezno vložišče kot podimenik za prevodni spomin.

Pretiravati pri tem seveda ni treba: ker se vse datoteke TMX v vložišču /tm uporabljajo hkrati, lahko hitro začnete dobivati po ducate zadetkov - ker je pač en in isti segment prisoten večkrat -. Pomagate si lahko tako, da začasno preimenujete nekatere od datotek v mapi /tm (namesto pripone TMX jim daste recimo pripono TMY), da več ne motijo, ko se je enkrat njih vsebina preselila v . project_save.tmx

## Kako uporabljati spomine, ki so ustvarjeni z drugimi orodji za prevajanje

### Kako uvažati datoteke

OmegaT podpira uvoz datotek TMX različic 1.1-1.4b (ravni 1 in 2). Tako lahko z OmegaT berete spomine prevodov, ki izvirajo iz drugih orodij za prevajanje. Vendar OmegaT ne podpira v celoti datotek TMX nivoja 2 (ki ne shranjujejo samo prevoda, temveč tudi formatiranje), tako da bo pri uvozu datotek TMX nivoja 2 kvaliteta mehkih zadetkov malce nižja.

### Kako obravnavati uvožene datoteke

OmegaT ravna z uvoženim spominom prevodov (datoteke TMX) zelo strogo. Če v kateri od datotek odkrije napako, program datoteke ne bo naložil.

Ve se, da nekatera orodja v nekaterih primerih generirajo napačne datoteke TMX. V kolikor boste take datoteke potrebovali kot referenčen material v OmegaT, jih bo treba popraviti, če se jim OmegaT upira. Popravki niso zahtevni in OmegaT vam bo jasno pokazal, kaj morate storiti. Če se vam zdi ta naloga pretežka, se s problemom obrnite na skupino uporabnikov.

## Kako uporabljati spomine prevodov OmegaT v drugih orodjih za prevajanje

OmegaT podpira izvoz datotek TMX različic 1.1-1.4b (ravni 1 in 2). Izvoz na ravni 2 ni značilni za to raven, vendar zadostuje, da orodja za prevajanje z njimi tvorijo pravilne zadetke. Če potrebujete samo besedilno informacijo (brez informacije o oblikovanju), izvozite datoteko TMX ravni 1.

## Psevdo preveden spomin

Vse segmente na primer želite predhodno obdelati ali pa pripraviti za prevajanje. Na primer, potrebovali bi material za testne namere.

OmegaT po želji ustvari dodatno datoteko TMX, ki bo vsebovala vse segmente vašega projekta. prevod v tej datoteki TMX je lahko ali

- prevod je enak izvornemu besedilu (privzeto)
- prevodni del segmentov je prazen

Tej datoteki lahko daste poljubno ime, če vneseno ime nima pripone, se mu doda 'tmx'.

Generacija je aktivirana v konzolnem načinu Glejte console mode za podrobnejše informacije.

Tako ustvarjeno datoteko lahko obdelate z ustreznim orodjem. Da jo ponovno uporabite v OmegaT
preimenujte datoteko v project_save.tmx in jo shranite v mapo omegat- svojega projekta.

## Kako posodobiti prevodne spomine

Prejšnje verzije OmegaT so vaše izvorne datoteke znale segmentirati samo po odstavkih, poleg tega pa so v datotekah HTML in Open Document oznake številčile na nekonsistenten način. OmegaT 2.0 take vrste datoteke TMX zazna in jih mimogrede posodobi, s čimer zveča kvaliteto mehkih zadetkov in izboljša kvaliteto vašega spomina - ne da bi vam pri tem bilo treba migniti s prstom.

Datoteka TMX projekta se posodobi enkrat samkrat, nakar se jo shrani in uporablja v posodobljeni obliki, pridruženi spomini TMX pa se posodabljajo sproti ob vsakim nalaganjem projekta. Zavedajte se, da je pri OmegaT 2.0 zaradi nekaterih sprememb v filtrih za datoteke mogoče, da pride do popolnoma drugačnega segmentiranja, tako da se lahko v redkih primerih pripeti, da boste svoj prevod morali posodabljati ročno.

Pravni poduk | Domov | Kazalo