# Az OmegaT használata a parancssorból

- Előfeltételek

- A parancssorból való használat elindítása

Az OmegaT használható külön felhasználói felület nélkül, a parancssorból. A parancssor használata esetén nincs grafikus felhasználói felület (vagyis a program bármely konzolról futtatható). Az adott futtatási módtól függően az adott projekt fordítása automatikusan vagy félig automatikus fordítási memória létrehozásával történik.

### Előfeltételek

Az OmegaT futtatásához érvényes OmegaT projekttel kell rendelkeznie. A projekt helye közömbös, mivel azt egyébként is a parancssorban kell megadnia.

Ha megváltozott beállításokra lesz szüksége, akkor a konfigurációs állományoknak is jelen kell lenni. Ez kétféleképpen érhető el:

1. Futtassa az OmegaT-t a szokásos módon (a grafikus felülettel), és állítsa be a beállításokat. Ha az OmegaT-t a parancssorból indítja el, az ezeket a beállításokat fogja majd használni. Ha az OmegaT-t nem tudja a szokásos módon használni (nincs grafikus felület):
2. másolja át a beállításokat az OmegaT egy másik gépen lévő telepítéséről valamely könyvtárba. A hely közömbös, mivel azt a parancssorban megadhatja. Az érintett állományok a filters.conf és a segmentation.conf, melyek a felhasználó gyökérkönyvtárában találhatók (pl. C:\Documents and Settings\%User%\OmegaT, ha Windowst használ, %user%/.omegat/ Linux esetén)

### A parancssorból való használat elindítása

Az OmegaT parancssorból való futtatásához néhány plusz paramétert kell megadnia. Kötelező a `<project-dir>` és a `--mode=<mode>` megadása.

A futtatás módjától függően további paramétereket kell (vagy lehet) megadni. A további részleteket lásd a parancssori paraméterek alatt.

Példa a fordítási projektre:
`$>java -jar OmegaT.jar /path/to/project --config-dir=/path/to/config-files/ --mode=console-translate`
Példa egy állományt tartalmazó fordítási projektre:
`$>java -jar OmegaT.jar /path/to/project --config-dir=/path/to/config-files/ --mode=console-translate --source-pattern=test\.html`
Példa a félig automatikus fordítási memória létrehozására:
`java -jar OmegaT.jar /path/to/project --config-dir=/path/to/config-files/ --mode=console-createpseudotranslatetmx --pseudotranslatetmx=allsegments.tmx --pseudotranslatetype=equal`

Jogi tudnivalók | Kezdőoldal | Tartalomjegyzék