| Зьмест | прапярэдняе: Дакладныя і недакладныя супадзеньні | наступнае: Захаваньне, праверка і кампіляцыя перакладу

# Пошук паводле ключавых слоў і дакладны пошук

OmegaT мае магутную функцыю пошуку.

Выклічце функцыю пошуку, націснуўшы Ctrl+F, і ўвядзеце шуканае слова або фразу ў поле «Знайсьці».

Іншы спосаб — вылучыць слова або фразу ў поле рэдагаваньня (тэкст перакладу актыўнага сэгмэнта) і націснуць Ctrl+F. У гэтым выпадку слова або фраза аўтаматычна ўстаўляецца ў поле «Знайсьці».

Выбярэце тып пошуку з дапамогай сэлектыўнай кнопкі (пошук паводле ключавых слоў і дакладны пошук фразы) і ўключэце неабходныя опцыі (пошук у памяці перакладаў/пошук у файлах).

Пры кожным тыпе пошуку рэгістар літараў ня ўлічваецца, г.зн., пошук «abc» дазволіць знайсьці «abc», «ABC», «Abc» і г.д.

## Пошук паводле ключавых слоў

Выбярэце «Пошук паводле ключавых слоў» і ўвядзеце адвольную колькасьць слоў у якім заўгодна парадку, і OmegaT пакажа сьпіс усіх сэгмэнтаў, у якіх сустракаюцца ўсе словы. Пошук паводле ключавых слоў аналягічны опцыі «шукаць усе словы» ў пошукавых сыстэмах у Інтэрнэце, напрыклад, Google (лягічны апэратар AND).

Пошук паводле ключавых слоў дазваляе знаходзіць толькі цэлыя словы, а ня часткі слова або няскончаныя словы.

## Дакладны пошук

Дакладны пошук дазваляе знайсьці фразу, г.зн., калі ўведзеныя некалькі слоў, яны будуць знойдзеныя толькі ў выпадку, калі яны разьмяшчаюцца акурат у паданай пасьлядоўнасьці. Дакладны пошук аналягічны опцыі «шукаць дакладную фразу» ў пошукавых сыстэмах у Інтэрнэце, такіх як Google.

Дакладны пошук можна рабіць

- у сэгмэнтах зыходнага тэксту і перакладу бягучага праекта;
- у сэгмэнтах зыходнага тэксту і перакладу бягучага праекта і ў файлах памяці перакладаў (файлах у дырэкторыі /tm);
- у якіх заўгодна файлах у фарматах, якія OmegaT можа прачытаць (.txt, .html, .xhtml або .sxw), у якой заўгодна выбранай дырэкторыі і (па жаданьні) у паддырэкторыях.

Пры дакладным пошуку можна выкарыстаць сымбалі падстаноўкі «*» і «?».

- Сымбаль «?» замяняе адзін які заўгодна сымбаль, г.зн., на запыт «бела?» будуць знойдзеныя «белай» и «белая».
- Сымбаль «*» замяняе які заўгодна сымбаль ці пасьлядоўнасьці сымбаляў, г.зн., на запыт «бела*» будуць знойдзеныя «белая», «белай», «беламу», «белага» і «беларус».

| Зьмест | прапярэдняе: Дакладныя і недакладныя супадзеньні | наступнае: Захаваньне, праверка і кампіляцыя перакладу